ມີ ສະຫາຍÂ ພົງທະວີ ໂຄດໂຍທາ ກໍາມະການໜ່ວຍພັກ ຮອງຫົວໜ້າກົມຈັດຕັ້ງຈັດ ກະຊວງ ຮສສ ແລະ ສະມາຊິກພັກ ຫກປຊ ເຂົ້າຮ່ວມ ຢ່າງພ້ອມພຽງ.
ໃນພິທີ ສະຫາຍ ປະເດີມພອນ ສົນທະນີ ໄດ້ໃຫ້ກຽດກ່າວຄໍາໂອວາດ ຕໍ່ສະມາຊິກພັກສຳຮອງທັງ 3 ສະຫຍາຍ ຕາມ 5 ຫຼັກການ 3 ທິດນຳ 5 ໜ້າທີ ຕາມກົດລະບຽບພັກປະຊາຊົນປະຕິວັດລາວ. ຫຼັງຈາກນັ້ນ, ຕາງໜ້າສະມາຊິກພັກສຳຮອງໄດ້ຂຶ້ນກ່າວປະຕິຍານຕົນ ພ້ອມທັງຮັບເອົາຄຳໂອວາດວ່າ: ພວກຂ້າພະເຈົ້າມີຄວາມຮັບຮູ້ເຂົ້າໃຈ ແລະ ເຊື່ອມຊືມກ່ຽວກັບບົດບາດການນໍາພາຂອງພັກປະຊາຊົນປະຕິວັດລາວ ທີ່ມີແບບແຜ່ນໃນການນຳພາປວງຊົນລາວທັງຊາດໃນພາລະກິດຕໍ່ສູ້ກູ້ຊາດ, ພາຍຫຼັງທີ່ຍາດເອົາເອກະລາດມາໄດ້ແລ້ວ ພັກເຮົາໄດ້ສຶບຕໍ່ຊີ້ນຳນຳພາໃນການປົກປັກຮັກສາໝາກຜົນຂອງການປະຕິວັດຊາດ ໂດຍສະເພາະແມ່ນການນຳພາຂອງປວງຊົນລາວໃນການປົກປັກຮັກສາ ສ້າງສາພັດທະນາປະເທດຊາດໃຫ້ມີຄວາມຈະເລີນກ້າວໜ້າເທື່ອລະກ້າວ.
ສະນັ້ນ, ພວກຂ້າພະເຈົ້າຈະປະຕິບັດໜ້າທີ່ຂອງສະມາຊິກພັກ ໃນການຜັນຂະ ຫຍາຍຕາມແນວທາງຂອງພັກ, ນຳຄວາມຮູ້ຄວາມສາມາດຂອງຕົນປະກອນສ່ວນເຂົ້າໃນການຈັດຕັ້ງປະຕິບັດແນວທາງນະໂຍບາຍຂອງພັກ ໃນການພັດນາວຽກງານຂອງອົງກອນທີ່ຕົນສັງກັດກໍ່ຄືການສ້າງສາພັດທະນາປະເທດຊາດ. ພ້ອມທັງຈະຕັ້ງໜ້າຝຶກຝົນຫຼໍ່ຫຼອມຕົນເອງໃຫ້ກາຍເປັນສະມາຊິກພັກທີ່ດີ, ຕັ້ງໜ້າຮໍ່າຮຽນເອົາບັນດາແນວທາງ ແລະ ແຜນນະໂຍບາຍກໍ່ຄືທິດສະດີມາກ-ເລນິນ ເພື່ອໜູນໃຊ້ເຂົ້າໃນໜ້າທີ່ວຽກງານຂອງຕົນໃຫ້ດີຂຶ້ນເລື້ອຍໆ, ຈະຕັ້ງໜ້າປະຕິບັດກົດລະບຽບຂອງພັກ ປະຊາຊົນປະຕິວັດລາວ ແລະ ລະບຽບກົດໜາຍຂອງລັດຢ່າງເຂັ້ມງວດ.
ພາບ-ຂ່າວ: ພະແນກປະຊາສໍາພັນ